<https://www.maxportal.hr/sport/bivsi-vatreni-sad-se-vidi-da-je-izbornik-bio-u-pravu/#newsarticle>
<http://schema.org/articleBody>
"Bivši hrvatski reprezentativac Marko Babić, koji je nastupio za Vatrene 49 puta, gostovao je u Sportu Dnevnika HTV-a te najavio susret protiv Slovačke koji se igra sutra u Osijeku u sklopu kvalifikacija za Svjetsko prvenstvo.        - Svi možemo biti zadovoljni s igrom i rezultatima u kvalifikacijama, nadam se da ćemo taj niz nastaviti i sutra u Gradskom vrtu, rekao je na početku Babić koji se osvrnuo na mlade igrače koje je izbornik Zlatko Dalić uveo u momčad.    - Ako smo pogledali utakmice mlade reprezentacije, koju vodi Igor Bišćan, mogli smo vidjeti plejadu kvalitetnih mladih igrača koji dolaze. To ništa ne čudi, imamo izbornika koji se ne boji stavljati mlade igrače, a to je jako bitno. Imamo fantastičnu širinu, trebali smo ih malo istrpiti, par utakmica je bilo rezultatski lošijih, ali sad se vidi da je izbornik bio u pravu i možemo računati na njih, a to je velika stvar za nas, objasnio je Babić.    Dalić je najavio promjene za Slovačku koja je praktički bez šansi za plasman na Svjetsko prvenstvo.    - Mislim da, osim par reprezentacija koje su uvijek u vrhu, sa svim ostalima možemo igrati misleći samo na sebe, a tako možemo i sutra. Ako budem pravi, nećemo imati problema, rekao je Babić.    I Dalić i kapetan Luka Modrić istaknuli su danas sjajno gostoprimstvo koje uvijek imaju u Osijeku.    - Osijek je uvijek znao dočekati reprezentaciju na pravi način, i onda kad nismo bili svugdje dobrodošli, u Osijeku je uvijek bila fantastična atmosfera, dečki to osjete, tu energiju će osjetiti sutra. Siguran sam da će biti podrška u pobjedi sutra kojoj se nadamo, zaključio je Babić.    R.I. /Foto: pxll"
<https://www.maxportal.hr/sport/bivsi-vatreni-sad-se-vidi-da-je-izbornik-bio-u-pravu/>